
                                                 Ұйымдастырылған іс - әрекеттің перспективалық жоспары
Білім беру ұйымы: Жауапкершілік шектеулі серіктестігі ORLE “Өрлеу–1” жеке бөбекжайының 
Топ: «Қарлығаш» ересек топ 
Балалардың жасы  4 жас
Жоспардың құрылу кезеңі: қыркүйек - мамыр 2024 - 2025ж.
	Айы
	Ұйымдастырылған іс - әрекет
	Ұйымдастырылған іс - әрекеттің міндеттері

	Қыркүйек

	Дене шынықтыру
	Жалпы дамытушы жаттығулар. Қол және иық белдеуіне арналған жаттығулар. Қолды алға, екі жаққа, жоғары көтеру (бір уақытта, кезекпен), төмен түсіру, қолдарын арқасына апару: қолдарды төмен түсіру; белге қою, кеуде тұсына қою; қолдарын алға-артқа сермеу; қолды иыққа қойып, шынтақтарын бүгіп, қолдарын айналдыру. Қолды алға созып, саусақтарды жұму және ашу, қолдың білектерін айналдыру. Қолды кеуденің алдына қою, желкеге қою, иықтарды түзеп, екі жаққа бұрылу. Жаттығуларды заттармен және заттарсыз орындау. Ырғақтық жаттығулар. Таныс, бұрын үйренген жаттығуларды және қимылдарды музыкамен сүйемелдеу арқылы орындау.  

	
	Сөйлеуді дамыту
	Сөйлеудің дыбыстық мәдениеті. 
Дауысты, дауыссыз дыбыстарды дұрыс айту дағдыларын бекіту, ызың және үнді (р, л) дыбыстарды анық айтуға жаттықтыру. Артикуляциялық аппаратты жетілдіру. 
Сөздік қор.
Айналасындағы заттармен сөздік қорды кеңейту: тұрмыстық заттар және қоршаған орта заттарының қолданылу маңыздылығын түсіну, заттардың атауларын, олардың бөліктері мен бөлшектерін, олар жасалған материалдарды, материалдардың белгілі және белгісіз қасиеттерін сөйлеуде қолдану.  
Тілдің грамматикалық құрылымы
Сөйлемдегі сөздерді байланыстыруға, көмекші сөздерді дұрыс қолдануға үйрету.
Байланыстырып сөйлеу. 
Диалогтік сөйлеуді жетілдіру: әңгімеге қатысуға баулу, диалогке қатысушы үшін түсінікті сұрақтар қоюға және қойылған сұрақтарға дұрыс, толық жауап беруге баулу.

	
	Көркем әдебиет
	Балалардың түрлі әрекеттерінде ертегілерді, әңгімелерді, өлеңдерді тыңдауға, көркем сөзге, кітапқа қызығушылыққа баулу.

	
	Қазақ тілі
	Қазақ тіліндегі дауысты және дауыссыз дыбыстарды дұрыс айтуға үйрету. Сөйлеу және артикуляциялық аппаратты, сөйлеуде тыныс алу, анық дикция дағдыларын жетілдіру.Қазақ тіліне тән әдыбысын дұрыс айта білу.Тұрмыстық заттардың атауларын білдіретін сөздерді түсіну және атау  дағдыларын қалыптастыру;Айналасындағы заттар, жануарлар,құстар, көкөністер мен жемістер, жыл мезгілдері және табиғат құбылыстары жөнінде білімдерін кеңейту.

	
	Математика негіздері
	Жиын: Әртүрлі түстен, өлшемнен тұратын заттардың жиыны туралы түсініктерді қалыптастыру.
Сан, санау: 5-ке дейін реттік санау дағдыларын дамыту, реттік сан есімдерді атау, сандарды реті бойынша 


атауға «нешінші?» сұрағына жауап беруге және қорытынды санды атауға, «барлығы қанша?» сұрағына жауап беруге үйрету. 
Шама: Заттар шамасы бойынша әртүрлі болатындығы жайлы түсінік беру. 
Геометриялық фигуралар: Балаларды геометриялық фигураларды (дөңгелек, үшбұрыш, төртбұрыш) және денелерді (куб, шар, цилиндр) танып, атай білуге үйрету,.
Кеңістікті бағдарлау: Кеңістік бағыттарын өзіне қатысты анықтай білуге үйрету.
Уақытты бағдарлау: Таңертең тәулік бөлігін ажырату және атай білу дағдыларын қалыптастыру.

	
	Қоршаған ортамен таныстыру
	Бала, оның отбасы, үйі: Баланың «Мен» бейнесін қалыптастыру. Баланы өсіп, жетілген ересек бала ретінде қабылдау, оның ойын ашық білдіруге мүмкіндік беру, келісім білдіру, жеке басын құрметтеуге үйрету.
Заттық әлем: Балаларды заттық әлеммен таныстыру және онымен әрекет жасау дағдыларын қалыптастыру.
Байланыс және қозғалыс құралдары. Көлікте жұмыс істейтін адамдарға сыйластық танытуға тәрбиелеу.
Еңбекке баулу. Балалардың еңбек етуге деген оң көзқарасын тәрбиелеу, берілген тапсырмаға жауапкершілікпен қарауды қалыптастыру.
Менің -Отаным Қазақстан. Отанымыз – Қазақстан Республикасына деген сүйіспеншілікті және мақтаныш сезімін ояту.
Жолда жүру ережелері: Көлік түрлері, жол бөліктері (тротуар, жолдың жүру бөлігі мен жаяу жүргіншілер өтетін жол және жерасты жолдары, велосипедке арналған жол), бағдаршам белгілері, жолда жүру ережелері туралы білімдерін қалыптастыру. 
Өлі табиғат құбылыстары мен заттары.
Қарапайым себеп-салдарлық байланыстарды бақылау және анықтау (жел соғып, жапырақтар түсті, күннің суықтығынан жердегі қар мұзға айналды), ойын, еңбек, эксперимент барысында құм, қар, су, мұз, тас, саздың қасиеттерін анықтау.  
Өсімдіктер әлемі: Өсімдіктер, оларға күтім жасау (жерді қопсыту, суару, жапырақтардың шаңын сүрту) туралы түсінікті дамыту. 
Жануарлар әлемі: Төрт түлік және оның төлдері (мінезіндегі ерекшеліктер, қозғалысы, қоректенуі, адамдарға пайдасы), оларға күтім жасаудағы ересектердің еңбегі туралы ұғымдарын кеңейту. 
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Балаларда мінез-құлық мәдениеті мен сыпайы қарым-қатынас негіздерін қалыптастыруды жалғастыру; амандасу, қоштасудың қажеттігі туралы еске салу, ересектердің әңгімесіне араласпау, өз өтінішін сыпайы түрде білдіру, көрсеткен қызметі үшін алғыс айту.

	
	Құрастыру 
	Құрылыс материалдарынан құрастыру:  Орналастыру тәсілдерін қолдана отырып, пластиналарды тігінен және кірпіштерді, бөлшектерді көлденеңінен орналастыру;
Қағаздан құрастыру: 
қағаздың парағын ортасынан бүктеп, шиыршықтап, көлемді пішіндерге, орамдарға, ілмекке айналдыра білуге үйрету. 
Табиғи, қалдық материалдардан құрастыру: Қазақ халқының табиғи материалдардан жасалған бұйымдарымен (ертұрман, киіз үйдің жабдықтары, әшекей бұйымдары), тұрмыстық заттарымен

 (күбі, мес, келі, тостаған, ожау, астау, диірмен) таныстыру.

	
	Сурет салу
	Қылқаламды үстінен баса отырып, жуан сызықтарды ал қылқаламның ұшымен жіңішке сызықтарды жүргізу.  Сурет салуда еңкеймей, арқаны тік ұстап, дұрыс еркін отыруға, жұмыс орнын таза ұстауға, ұқыпты болуға, қауіпсіздікті сақтауға баулу. 

	
	Мүсіндеу 
	Ермексаз, сазбалшық, пластикалық кесектерден әртүрлі тәсілдерді қолданып, бейнелерді мүсіндеу, әртүрлі пішіндегі таныс заттарды өзіне тән ерекшеліктерін ескере отырып, заттардың толық пішіні пайда болғанға дейін немесе жайылған пішіннің жиектерін ию, жеке бөліктерді тұтас бөліктен созу, майда бөлшектерді қысу сияқты тәсілдермен мүсіндеу

	
	Жапсыру 
	Жапсыру мен шығармашылық әрекетке қызығушылықты, шығармашылық қабілетті, қиялды дамыту.
Қайшыны дұрыс ұстауды және пайдалана білуді қалыптастыру. Түзу сызық бойымен алдымен қысқа, кейін ұзын жолақтарды қиюды үйрету.

	
	Музыка 
	Музыка тыңдау: Музыканы тыңдау мәдениетін сақтау (музыкалық шығармаларды алаңдамай соңына дейін тыңдау).
Ән айту: Балаларды мәнерлеп ән айтуға үйрету.
Музыкалық-ырғақтық қимылдар: 
Би қимылдарын, ойындағы музыкалық қимылдарды орындауға қызығушылық тудыру.
Билер:  Әуеннің көңілді би сипатын қабылдауға үйрету, музыканың кіріспесін ажырату.
Ойындар, хороводтар: Музыканың ырғағын нақты бере отырып, қос аяқпен еркін және жеңіл секіру.
Балалардың  музыкалық аспаптарында ойнау: Таныс әндерді орындауда балаларға арналған әртүрлі шулы музыкалық аспаптарды қолдану.

	Қазан

	Дене шынықтыру 
	Кеудеге арналған жаттығулар. Екі қолды белге қойып, оңға-солға бұрылу (жылдам және бір қалыпты). Оңға, солға еңкею, шалқаю. Тұрған қалыпта екі аяқ бірге (алшақ), алға еңкейіп, қолдың саусақтарын аяқтың ұшына жеткізіп, заттарды қою және жоғары көтеру. Тізерлеп отырып, допты өзінен айналдыра домалату. Бір аяқты жоғары көтеріп, жоғары көтерілген аяқтың астынан затты бір қолдан екінші қолға беру. Отырған қалыпта екі аяқты жоғары көтеру, бүгу және жазу, төмен түсіру. Екі аяқты айқастырып, отыру және тұру. Тізерлеп тұрып, алға еңкею және артқа шалқаю, екі аяқты кезек бүгу және жазу, көтеру және түсіру. Қолына зат ұстап, шалқасынан жатып, қолды созу және осы қалыпта етпетінен бұрылып жату. Етпетінен жатқан қалыпта иықтарын, басын, қолдарын алға созып көтеру

	
	Сөйлеуді дамыту
	Сөйлеудің дыбыстық мәдениеті. 
Сөйлеу қарқынын өзгертуді бекіту: ақырын, жылдам сөйлеуді меңгерту үшін тақпақтар мен жаңылтпаштар айтқызу. 
Сөздік қор. 
Сөздік қорды ересектердің мамандықтарын білдіретін зат есімдермен, еңбек әрекетін білдіретін етістіктермен толықтыру. 
Тілдің грамматикалық құрылымы 
зат есімдерді жекеше және көпше түрде, сан есімдерді ретімен атауға, оларды зат есімдермен септіктерде, 


жекеше және көпше түрде, зат есімдерді сын есімдермен байланыстыруға, етістіктерді бұйрық райымен қолдана білуге үйрету.
Байланыстырып сөйлеу.  
Балаларды әңгіме айтуға үйрету: затты, суретті өз бетінше қарап, сипаттауға үйрету.

	
	Көркем әдебиет
	Тыңдалған шығарманың мазмұнын қайталап айтуға, қысқа өлеңдерді, санамақтарды жатқа айтуға, шығарма мазмұны мен сипатына сәйкес  тақпақтарды, өлеңдерді жаттауда түрлі интонацияларды, үзілістерді, логикалық екпінді қолданып, оларды есте сақтауға, шығарма мазмұнын дұрыс қабылдауға, кейіпкерлеріне жанашырлық танытуға баулу.

	
	Қазақ тілі
	Кітаптан ертегілер,көркем шығармалар оқып беруде олардың мазмұнын дұрыс қабылдауға, кейіпкерлеріне жанашырлық танытуға, кейіпкерлердің іс-әрекетіне өз ойын білдіруге баулу.Сөйлесу барысына әңгімелесушінің назарын өзіне  аударту үшін интонациямен сөйлеу мәнерін өз бетінше қолдануды үйрету. Айналасындағы өзін қоршаған ортадан тыс заттар мен құбылыстар, оқиғалар туралы ақпараттарды алуға және оларды талқылауға мүмкіндік беру. Тақпақтар жаттай білу.

	
	Математика негіздері
	Жиын: Заттарды салыстырып қою арқылы оларды санамай-ақ жұптарын  салыстыру негізінде тең немесе тең еместігін анықтай білуді үйрету.
Сан, санау: Екі қатарда орналасқан заттар тобын салыстыруды үйрету, теңдік және теңсіздік туралы ұғымдарды қалыптастыру. Тең ұғымын екі тәсілмен саны бойынша кем топқа бір затты қосу немесе артық топтан алып тастау арқылы қалыптастыру, «қанша болды?», «қаншасы қалды?» сұрақтарына жауап беруге үйрету. 
Шама: Биіктігі және жуандығы бойынша бірдей және екі түрлі заттарды  салыстыру; 
Геометриялық фигуралар: Геометриялық денелерді (куб,шар, цилиндр) танып, атай білуге  үйрету.
Кеңістікте бағдарлау: өзіне қатысты кеңістік бағыттарын анықтай білуді қалыптастыру.
Уақытты бағдарлау: Тәулік бөлігін ажырату  және атай білу дағдыларын қалыптастыру.

	
	Қоршаған ортамен таныстыру
	Бала, оның отбасы, үйі: Отбасы туралы, отбасының ересек мүшелерінің еңбегі туралы білімдерін жетілдіру. Заттық әлем: Жақын маңайдағы заттарды ажыратып, атай білуді жетілдіру
Байланыс және қозғалыс құралдары. Қозғалыс ортасын ескере отырып, көлік құралдарын танып және атай білу дағдыларын қалыптастыру.
Еңбекке баулу. Бастаған істі аяғына дейін жеткізе білу, оны жақсы орындау. Топты және ойын алаңын таза ұстауға, ойыншықтарды жинауда тәрбиешіге көмектесуге баулу.
Менің -Отаным Қазақстан. Балаларды мемлекеттік мерекелерге қатысуға баулу. Мемлекеттік рәміздерге (ту, елтаңба, әнұран) құрметпен қарауға тәрбиелеу. 
Жолда жүру ережелері: Бағдаршам түстерінің белгілеріне сәйкес көшеден өту дағдыларын жетілдіру.
Өлі табиғат құбылыстары мен заттары.
Бақылау күнтізбесінде ауа райын белгілеу (суық, жылы, күн шуақты, қар, жаңбыр жауды, жел соқты), соған сәйкес киіну.
Өсімдіктер әлемі: Табиғат құбылыстары туралы ұғымдарын (жел, жаңбыр, тұман, қар, бұршақ, кемпірқосақ, боран) кеңейту.


Жануарлар әлемі: Төрт түлік және оның төлдері (мінезіндегі ерекшеліктер, қозғалысы, қоректенуі, адамдарға пайдасы), оларға күтім жасаудағы ересектердің еңбегі туралы ұғымдарын кеңейту. 
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Қоғамдық орындардағы мінез-құлық ережелері туралы түсініктерді кеңейту.

	
	Құрастыру 
	Құрылыс материалдарынан құрастыру:  Құрастыруға қолданған құрылыс бөлшектерін ажырату (текше, пластина, кірпіш, блок) және атау, оларды сапасы, көлемі мен пішіні бойынша таңдау, өз бетінше ойдан құрастыруға мүмкіндік беру, құрастырылған құрылыс бөлшектерінің кеңістікте орналасуын айқындау.
Қағаздан құрастыру: Қағаздардың бұрыштарын және қырларын біріктіру, желімдеу, бөлшектерді өзара желімдеп, композиция құрастыру.
Табиғи, қалдық материалдардан құрастыру: Табиғи материалдардан түрлі композиция жасауға ынталандыру.

	
	Сурет салу


	Балаларды суреттерді қылқаламмен, қаламмен бояуға үйрету, заттарды бояуда сызбалар мен жақпаларды бір бағытта жоғарыдан төменге немесе солдан оңға пішіннің шеткі сызығынан шықпай ырғақты түрде бояу.

	
	Мүсіндеу 


	Мүсіндеуде қысу, тарту, басу әдістерін қолдану. Кескішті қолдануды үйрету, оның көмегімен жасалған бұйымды безендіруге ынталандыру.

	
	Жапсыру 
	Композицияны құрастыру кезінде заттар мен нысандардың көлемі бойынша арақатынасын ескеру. Ұсақ элементтерді ересектердің көмегімен желімдеу, алдымен қағаз бетінде заттың бейнелерін құрастырып, содан кейін оны желімдеу.

	
	Музыка 
	Музыка тыңдау: Музыканың сипатын сезінуге үйрету,таныс шығармаларды білу.
Ән айту: Әнді созып,қимылдармен үйлестіріп айтуды қалыптастыру (ре-си бірінші октава шегінде).
Музыкалық-ырғақтық қимылдар: 
 Марш сипатын ырғақты жүріспен беру, музыканың қимылдық сипатына қарай жеңіл, ырғақты жүгіру.
Билер: Музыканың кіріспесін ажырату, содан кейін қимылдарды бастау, музыканың сипатына сәйкес қимылдарды ауыстыру.
Ойындар, хороводтар: Қимылдарды музыкамен сәйкестендіре отырып,жүрелеп отыру, музыканың екінші бөлігінде қимылдарды өзгерту.
Балалардың музыкалық аспаптарында ойнау: Әуеннің сипатын тану: әннің қайырмасын орындау кезінде күрделі емес ырғақтық бейнені орындап, сылдырмақтармен ойнау,

	Қараша
	Дене шынықтыру
	Жүру: өкшемен, аяқтың сыртқы қырымен, адымдап, жан-жаққа қосалқы қадаммен (оңға және солға), сапта бір-бірден жүру, жүруді жүгірумен, секірумен алмастырып, бағытты және қарқынды өзгертіп жүру, қол мен аяқ қимылдарын үйлестіру. Секіру: бір орында тұрып, қос аяқпен секіру, 2–3 метр қашықтыққа алға ұмтылып қос аяқпен секіру, бір орында тұрып, оңға, солға бұрылып секіру; 48 аяқты бірге, алшақ қойып, бір аяқпен (оң және сол аяқты алмастыру) секіру, 4–5 сызықтан аттап (сызықтардың арақашықтығы 40–50 сантиметр) секіру, 20–25 сантиметр биіктіктен секіру, орнынан ұзындыққа (шамамен 70 сантиметр), қысқа секіргішпен секіру.

	
	Сөйлеуді дамыту
	Сөйлеудің дыбыстық мәдениеті. 


Дикция бойынша жұмысты жалғастыру: сөздер мен сөз тіркестерінің дұрыс айтылуын жақсарту.
Сөздік қор. Сөздік қорды заттар тобын білдіретін жалпылаушы сөздермен (ойыншықтар, киім, аяқ киім, ыдыс, жиһаз), заттардың орналасқан жерін (сол, оң, қатар, жанында, арасында), тұрмыстық электротехника заттарының және ұлттық тұрмыстық заттардың атауларын білдіретін және мағынасы қарамақарсы антоним сөздермен байыту.
Тілдің грамматикалық құрылымы 
оларды зат есімдермен септіктерде, жекеше және көпше түрде  қолдана білуге үйрету. 
Байланыстырып сөйлеу.  
бұйымдары бойынша әңгімелер құрастыруға, шығармалардың, ертегілердің қызықты үзінділерін қайталап айтуға, бейтаныс заттар, құбылыстар, оқиғалар туралы ақпаратты талқылауға баулу.

	
	Көркем әдебиет
	Балалардың кітаптағы иллюстрацияларды өз бетінше қарастырып, ертегі, әңгіме құрастыруына мүмкіндік беру. Шешендікке, сөз өнеріне баулу, халық ауыз әдебиеті шығармаларымен таныстыру, санамақ, жаңылтпаш айту, жұмбақ шешу, айтыс өнеріне баулу.

	
	Қазақ тілі
	Сурет бойынша дейінгі және кейінгі оқиғаны ойлап табуға баулу.Сөйлеу кезінде дұрыс тыныс алу дағдысын қалыптастыру.Төрт түлікті бағатын адамдардың кәсіпшілік атауларын («қойшы», «жылқышы», «түйеші», «сиыршы») таныстыру, олардың еңбегімен байланыстылығын түсіндіру. Жаңылтпаштарды жаттауға баулу.Төрт түлік иелерінің төлдерді  қалай шақыратынын балаларға айтқызып үйрету.Қазақ тіліне тәнқ дыбысын  сөз ішінде дұрыс айтуға машықтандыру. Жұмбақтар шешкізу.

	
	Математика негіздері
	Жиын: Балаларға жиын, оның әртүрлі  өлшемдегі заттардан тұратындығы туралы түсінік беру.
Сан, санау: Тең ұғымын екі тәсілмен саны бойынша кем топқа бір затты қосу немесе артық топтан алып тастау арқылы қалыптастыру, «қанша болды?», «қаншасы қалды?» сұрақтарына жауап беруге үйрету.
Шама: салыстыру нәтижелерін ұзын-қысқа, енді-енсіз, биік-аласа, жуан-жіңішке сын есімдермен белгілеу.
Геометриялық фигуралар: геометриялық пішіндерді көру және сипап сезу арқылы зерттеу,
Кеңістікте бағдарлау: заттарды оң қолмен солдан оңға қарай орналастыру.
Уақытты бағдарлау: Тәулік бөліктері кеш, түн олардың сипаттамалық ерекшеліктері мен реттіліктерін кеңейту.

	
	Қоршаған ортамен таныстыру
	Бала, оның отбасы, үйі: Мектеп туралы бастапқы түсініктерді қалыптастыру (мектепке баруға ынтасын, қызығушылығын арттыру). Жақын туыстарын білуге, олардың есімдерін атауға үйрету.
Заттық әлем: Қазақ халқының ұлттық киімдерімен, әшекейлерімен таныстыру.
Байланыс және қозғалыс құралдары. Көлікте жұмыс істейтін адамдарға сыйластық танытуға тәрбиелеу.
Еңбекке баулу. Жақындарының мамандықтарымен таныстыру, олардың атқаратын қызметінің маңызын түсіну, ата-анасының мамандықтарына қызығушылықты қалыптастыру. Айналаны қоршаған заттар, ойыншықтар – адамдардың еңбегімен жасалғаны туралы түсінік беру, оған ұқыпты қарауға баулу.  
Менің -Отаным Қазақстан. Отанымыз – Қазақстан Республикасына деген сүйіспеншілікті және мақтаныш сезімін ояту. Балаларды мемлекеттік мерекелерге қатысуға баулу.
Жолда жүру ережелері: Балаларды жол қозғалысы ережелерін саналы түрде сақтауға үйрету. Сюжетті-рөлдік 


ойындар барысында жол қозғалысы ережелері туралы білімді бекіту
Өлі табиғат құбылыстары мен заттары.
Қарапайым себеп-салдарлық байланыстарды бақылау және анықтау (жел соғып, жапырақтар түсті, күннің суықтығынан жердегі қар мұзға айналды), ойын, еңбек, эксперимент барысында құм, қар, су, мұз, тас, саздың қасиеттерін анықтау.  
Өсімдіктер әлемі: Өсімдіктердің жіктелуі туралы түсініктерді кеңейту: жемістер, көгөністер, жидектер (орман, бақша), гүлдер (бөлме, бақша, шабындық), бұталар және ағаштар (бақша, орман).
Жануарлар әлемі: Бақылау барысында жануарлар әлеміндегі маусымға тән көріністерді: күзде – көбелектердің, қоңыздардың, кейбір құстардың болмауы, қыста - құстарды қоректендірудің қажеттігі, азық, су, жылу, жарық, мекендейтін орнын анықтау. 
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Қоршаған ортада және табиғатта қарапайым тәртіп ережелерін сақтау, қарапайым экологиялық білімдерін қалыптастыру және жануарлар мен өсімдіктерге күтім жасауға (өсімдіктерді қорғау, қыстап қалған құстарға жем беру) баулу.

	
	Құрастыру 
	Құрылыс материалдарынан құрастыру: Құрылыс бөлшектеріне ұқыптылықпен қарау, ойнап болған соң оларды жинау және орнына қою, құрастыру барысында қауіпсіздік ережелерін сақтау.
Қағаздан құрастыру: желімдеу, бөлшектерді өзара желімдеп, композиция құрастыру.
Табиғи, қалдық материалдардан құрастыру: Табиғи материалдардан түрлі композиция жасауға ынталандыру.

	
	Сурет салу
	Балаларды суреттерді қылқаламмен, қаламмен бояуға үйрету, заттарды бояуда сызбалар мен жақпаларды бір бағытта жоғарыдан төменге немесе солдан оңға пішіннің шеткі сызығынан шықпай ырғақты түрде бояу. Қылқаламды үстінен баса отырып, жуан сызықтарды ал қылқаламның ұшымен жіңішке сызықтарды жүргізу. Сурет салуда еңкеймей, арқаны тік ұстап, дұрыс еркін отыруға, жұмыс орнын таза ұстауға, ұқыпты болуға, қауіпсіздікті сақтауға баулу.

	
	Мүсіндеу 
	Ермексаздан әртүрлі тәсілдерді қолданып, бейнелерді мүсіндеу, әртүрлі пішіндегі таныс заттарды өзіне тән ерекшеліктерін ескере отырып, заттардың толық пішіні пайда болғанға дейін немесе жайылған пішіннің жиектерін ию, жеке бөліктерді тұтас бөліктен созу, майда бөлшектерді қысу сияқты тәсілдермен мүсіндеу. Мүсінделген заттың, фигуралардың бетін тегістеуге үйрету. Кескішті қолдануды үйрету, оның көмегімен жасалған бұйымды безендіруге ынталандыру.

	
	Жапсыру 
	Текшеден дөңгелек пішін, тікбұрыштан бұрыштарын бүктеу арқылы сопақша пішіндерді қиып алуға, бұл тәсілді жемістерді, көгөністерді қиюда қолдану. Тар жолақтарды көлденеңінен қиюды, шаршының бұрыштарын қиюды үйрету.

	
	Музыка 
	Музыка тыңдау: Тыңдалған музыкадан алған әсерлері туралы әңгімелеу.
Ән айту: Қысқа музыкалық фразалар арасында тыныс алуды дамыту.
Музыкалық-ырғақтық қимылдар: Музыканың ырғағын нақты бере отырып, қос аяқпен еркін және жеңіл секіру.
Билер: Би қимылдарының, билердің атауларын есте сақтау.


Ойындар, хороводтар: Би қимылдарын, ойындағы музыкалық қимылдарды орындауға қызығушылық тудыру.
Балалардың музыкалық аспаптарында ойнау: Музыканың тактісімен ырғақты дәл бере  алақан,сылдырмақ соғу.

	Желтоқсан
	Дене шынықтыру
	Еңбектеу, өрмелеу: 10 метрге дейінгі қашықтықта заттардың арасымен тура бағыт бойынша, көлбеу тақтай бойымен төрттағандап еңбектеу; етпетімен жатып, гимнастикалық скамейка бойымен қолдарымен тартылып, алға қарай еңбектеу; табан мен алақанға сүйеніп, төрт тағандап еңбектеу, 50 сантиметр биіктікте ілінген арқанның астынан еңбектеу; құрсаудан еңбектеп өту; гимнастикалық қабырғаға жоғары-төмен ауыспалы қадаммен өрмелеу, бөрене және гимнастикалық скамейкадан аттап өту.

	
	Сөйлеуді дамыту
	Сөйлеудің дыбыстық мәдениеті. 
Фонематикалық естуді дамыту: белгілі бір дыбыстан басталатын сөздерді  есту арқылы ажырата білуге және атауға үйрету.
Сөздік қор. Балаларды қазақ халқының қонақжайлылық дәстүрімен таныстыру, қонақты күтіп алу, төрге отырғызу дәстүрлерін үйрету арқылы үлкендерді сыйлауға, дастархан басында әдептілікті сақтауға баулу.
Тілдің грамматикалық құрылымы 
зат есімдерді сын есімдермен байланыстыруға  қолдана білуге үйрету.
Байланыстырып сөйлеу.  
Шығармалардың, ертегілердің қызықты үзінділерін қайталап айтуға баулу.

	
	Көркем әдебиет


	Сахналық қойылымдарға қатысуға, таныс әдеби шығармалар, ертегілер бойынша қарапайым қойылымдарды ойнауға ынталандыру.

	
	Қазақ тілі
	Бұрыннан таныс немесе бейтаныс ертегілер мен шағын шығармалардың мазмұнын иллюстрациялар бойынша өз бетінше ретімен қайталап айтуды үйрету. Шығарманы жеткізуде интонациямен, үзілістерді, логикалық екпінді қолданып, мәнерлеп айтуға баулу.Етістіктің болымсыз түрін немесе есім сөздермен қолданылатын «емес» шылауын қолданып, жай, жайылма сөйлемдер құрып, өз ойын жеткізе білуге баулу. Ұдыбысын сөз ішінде, жеке анық айту дағдысын қалыптастыру. Ойыншықтар мен заттарды 4-5 сөйлеммен сипаттауды үйрету.

	
	Математика негіздері
	Жиын: Заттарды жұппен қою арқылы оларды санамай-ақ салыстыру негізінде тең немесе тең еместігін анықтай білу.
Сан, санау: 5-ке дейін реттік санау дағдыларын дамыту.
Шама: Бірнеше затты өсу және кему ретімен  орналастырып, салыстыру.
Геометриялық пішіндер: сөйлеуде сын есімдерді қолданып, салыстыру нәтижелерін атау (ұзындау-қысқалау, кеңдеу-тарлау)
Кеңістікте бағдарлау: заттардың өзіне қатысты орналасуын сөздермен белгілеу (менің алдымда үстел, сол жағымда орындық тұр).
Уақытты бағдарлау: «бүгін», «кеше» туралы ұғымдарын кеңейту.

	
	Қоршаған ортамен таныстыру
	Бала, оның отбасы, үйі: Өзінің атын, тегін, жасын, жынысын атай білуге үйрету, өзін құрметтеуге, өз қадір-қасиетін сезінуге, өзіне деген сенімділікке тәрбиелеу.


Заттық әлем: Көлік түрлерінің қолданысын (әуе, су, жерде жүретін көліктер) ажырата білу.
Байланыс және қозғалыс құралдары. Көлікте жұмыс істейтін адамдарға сыйластық танытуға тәрбиелеу.
Еңбекке баулу. Ауыл шаруашылығы қызметкерлерінің еңбегі, (қаламен ауылдың байланысы), диқанның еңбегі туралы білімді қалыптастыру. 
Адамгершілік және патриоттық тәрбие. Балаларды адамгершілікке, өзара көмек беруге баулу.
Менің -Отаным Қазақстан. Қазақстан Республикасының бас қаласы – Астана қаласы, , олардың көрікті жерлері  туралы ұғымдарын дамыту.
Жолда жүру ережелері: Өз өмірінің қауіпсіздігінің қарапайым дағдыларын қалыптастыру: ойын, ойын жабдықтарын пайдалану, бейтаныс адамдармен қарым-қатынас жасау.
Өлі табиғат құбылыстары мен заттары.
Ауа райы мен климаттық жағдайлардың өзгеруін бақылау.
Өсімдіктер әлемі: Бөлме өсімдіктеріне күтім жасау, адамның табиғатқа қамқорлық танытуының маңызы туралы білімдерін қалыптастыру.
Жануарлар әлемі: Бақылау барысында қыста - құстарды қоректендірудің қажеттігі, азық, су, жылу, жарық, мекендейтін орнын анықтау. 
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Өз өмірінің қауіпсіздігінің қарапайым дағдыларын меңгеру (электр құралдарынан сақ болу, өз бетінше от жақпау)

	
	Құрастыру 
	Құрылыс материалдарынан құрастыру: Ұжымдық құрастыруға қызығушылықты ояту.
Қағаздан құрастыру: «оригами» үлгісі бойынша қарапайым пішіндер құрастыру.
Табиғи, қалдық материалдардан құрастыру:  Қазақ халқының табиғи материалдардан жасалған бұйымдарымен ( киіз үйдің жабдықтары, әшекей бұйымдары) таныстыру.

	
	Сурет салу
	Дөңгелек, сопақ, шаршы, үшбұрыш пішіндегі қазақ оюларының элементтерін: «құс қанаты», «бүршік», «қызғалдақ», «қошқар мүйіз», «қой ізі» суретін салу, элементтердің орналасу ретін, олардың арасындағы қашықтықты сақтау.

	
	Мүсіндеу 
	Сазбалшықты әртүрлі тәсілдерді қолданып, бейнелерді мүсіндеу, әртүрлі пішіндегі таныс заттарды өзіне тән ерекшеліктерін ескере отырып, заттардың толық пішіні пайда болғанға дейін немесе жайылған пішіннің жиектерін ию, жеке бөліктерді тұтас бөліктен созу, майда бөлшектерді қысу сияқты тәсілдермен мүсіндеу. Мүсінделген заттың, фигуралардың бетін тегістеуге үйрету.

	
	Жапсыру 
	Қайшыны дұрыс ұстауды және пайдалана білуді қалыптастыру. Түзу сызық бойымен алдымен қысқа, кейін ұзын жолақтарды қиюды үйрету. Текшеден дөңгелек пішін, тікбұрыштан бұрыштарын бүктеу арқылы сопақша пішіндерді қиып алуға, бұл тәсілді гүлдерді, оюларды қиюда қолдану. Жапсыруда қауіпсіздік ережелерін сақтау, жұмысты ұқыптылықпен орындау.

	
	Музыка 
	Музыка тыңдау: Музыкалық шығарманың мәнерлі құралдарын байқауға үйрету (ақырын,қатты,баяу,жылдам), жоғары дыбыстарды ажырату.
Ән айту: Әуенді таза және сөздерді анық айтуға, музыканың сипатын жеткізе білуге үйрету.


Музыкалық-ырғақтық қимылдар: 
Қимылдарды музыкамен сәйкестендіре отырып,жүрелеп отыру, музыканың екінші бөлігінде қимылдарды өзгерту.
Билер: Жеңіл, ырғақпен қозғалу, жұппен би қимылдарын орындау.
Ойындар, хороводтар: Қимылдарды музыкамен сәйкестендіре отырып,жүрелеп отыру, музыканың екінші бөлігінде қимылдарды өзгерту.
Балалардың музыкалық аспаптарында ойнау:  Қарапайым әуендерді сылдырмақтармен ойнау

	Қаңтар
	Дене шынықтыру
	Спорттық жаттығулар. Шанамен сырғанау: төбешіктен сырғанау; бір-бірін сырғанату, шанамен төбешікке көтерілу, төбешіктен түскенде тежеу. Мұз жолмен өз бетінше сырғанау. Шаңғымен жүру: шаңғымен бірінің артынан бірі жүру; ересектердің көмегімен шаңғыны киіп, шешу. Сапқа тұру, сап түзеу, сапқа қайта тұру. Бір-бірден сапқа тұру, бір-бірінің жанына сапқа және шеңберге тұру. Екеуден, үшеуден бірінің артынан бірі қатарға тұру, бағыт бойынша түзелу; оңға, солға бұрылу, орнында айналу; араларын алшақ ұстау және жақын тұру.

	
	Сөйлеуді дамыту
	Сөйлеудің дыбыстық мәдениеті. 
Дауысты, дауыссыз дыбыстарды дұрыс айту дағдыларын бекіту.
Сөздік қор. Балаларды қазақ халқының қонақжайлылық дәстүрімен таныстыру, «қонақ кәде», «сыбаға» дәстүрлерін үйрету арқылы үлкендерді сыйлауға, дастархан басында әдептілікті сақтауға баулу.
Тілдің грамматикалық құрылымы 
Сөйлемдегі сөздерді байланыстыруға, көмекші сөздерді дұрыс қолдануға үйрету,
Байланыстырып сөйлеу.  
Диалогке қатысушы үшін түсінікті сұрақтар қоюға және қойылған сұрақтарға дұрыс, толық жауап беруге баулу.

	
	Көркем әдебиет
	Балалардың түрлі әрекеттерінде ертегілерді, әңгімелерді, өлеңдерді тыңдауға, көркем сөзге, кітапқа қызығушылыққа баулу.

	
	Қазақ тілі
	Ұжымдық әңгімеге қатысуға үйрету. Балалардың іс-әрекетінде өзінің және құрдастарының әрекетін түсіндіруге және дәлелдеуге баулу. Қоршаған ортадағы жануарлардың, табиғат құбылыстарының атауларын білдіретін сөздерді түсіну және атау дағдыларын қалыптастыру. Қыс мезгілін әңгімелеу барысында  сөздерді бір - бірімен байланыстырып айтуға үйрету; Қазақ тіліне тән  ү дыбысын  жеке, сөз ішінде анық айтуға үйрету; Сөздерді көпше, жекеше түрде қолдана білуге үйрету;

	
	Математика негіздері
	Жиын: Балаларға жиын, оның әртүрлі өлшемдегі заттардан тұратындығы туралы түсінік беру,
Сан, санау: 5 көлемінде тура және кері санауға жаттықтыру.
Шама: Ұзындығы, ені, және биіктігі бойынша екі затты салыстыру.
Геометриялық пішіндер: салыстыру нәтижелерін атау (жоғары-төмен, қалың-жұқа)
Кеңістікте бағдарлау: Кеңістік бағыттарын өзіне қатысты анықтау.
Уақытты бағдарлау: «бүгін», «кеше», «ертең» туралы ұғымдарын кеңейту.

	
	Қоршаған ортамен таныстыру
	Бала, оның отбасы, үйі: Отбасы туралы, отбасының ересек мүшелерінің еңбегі туралы білімдерін жетілдіру.
Заттық әлем: Көлік түрлерінің  қолданылуы машинаның жабдықтарына байланысты екені туралы (жедел жәрдем, өрт сөндіру машинасы) білу.


және қозғалыс құралдары. Қозғалыс ортасын ескере отырып, көлік құралдарын танып және атай білу дағдыларын қалыптастыру.
Еңбекке баулу. Топта кезекшілердің міндеттерін өз бетінше орындауға үйрету: нан салғыштарды, кружкаларды, тәрелкелер мен майлықтарды, ас құралдарын (қасықтар, шанышқылар) ретімен қою.
Адамгершілік және патриоттық тәрбие. Балаларды адамгершілікке ренжіген балаға жанашырлық танытуға және ренжіткен баланың әрекеттерінің әділдігіне көз жеткізіп себебін анықтауға баулу.
Менің -Отаным Қазақстан. Отанымыз – Қазақстан Республикасына деген сүйіспеншілікті және мақтаныш сезімін ояту.
Жолда жүру ережелері: Балалардың өз есімін, тегін, жасын, ата-аналарының атын білуді бекіту, кездейсоқ жағдайларда (адасып қалу, құлау) өзін дұрыс ұстауға үйрету.
Өлі табиғат құбылыстары мен заттары.
Қазақстанның түрлі аймақтарында ауа райының түрліше болуы туралы түсінік беру.
Өсімдіктер әлемі: Өсімдіктер, оларға күтім жасау (жерді қопсыту, суару, жапырақтардың шаңын сүрту) туралы түсінікті дамыту.
Жануарлар әлемі: Төрт түлік және оның төлдері (мінезіндегі ерекшеліктер, қозғалысы, қоректенуі, адамдарға пайдасы), оларға күтім жасаудағы ересектердің еңбегі туралы ұғымдарын кеңейту.
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Өз өмірінің қауіпсіздігінің қарапайым дағдыларын меңгеру (сіріңкемен ойнамау, терезенің алдына шықпау,)

	
	Құрастыру 
	Құрылыс материалдарынан құрастыру: Орналастыру тәсілдерін қолдана отырып, пластиналарды тігінен және  кірпіштерді, бөлшектерді көлденеңінен орналастыру.
Қағаздан құрастыру: қағаздың парағын ортасынан бүктеп, шиыршықтап құрастыру.
Табиғи, қалдық материалдардан құрастыру: Шығармашылық қиялды дамыту, көрнекілікке сүйене отырып және құрастыратын материалдарды өз бетінше таңдап, ойдан құрастыруға мүмкіндік беру.

	
	Сурет салу


	Дөңгелек, сопақ, шаршы, үшбұрыш пішіндегі қазақ оюларының элементтерін: «құс тұмсық», «бота мойын», «ботакөз», «ирек», «су» суретін салу, элементтердің орналасу ретін, олардың арасындағы қашықтықты сақтау.

	
	Мүсіндеу 
	Пластикалық кесектерден әртүрлі тәсілдерді қолданып, бейнелерді мүсіндеу, әртүрлі пішіндегі таныс заттарды өзіне тән ерекшеліктерін ескере отырып, заттардың толық пішіні пайда болғанға дейін немесе жайылған пішіннің жиектерін ию, жеке бөліктерді тұтас бөліктен созу, майда бөлшектерді қысу сияқты тәсілдермен мүсіндеу. Мүсінделген заттың, фигуралардың бетін тегістеуге үйрету.

	
	Жапсыру 
	Дайын пішіндерден жануарлар пішінін қию және ол заттарды қағаз бетіне орналастыру дағдыларын қалыптастыру. Композицияны құрастыру кезінде заттар мен нысандардың көлемі бойынша арақатынасын ескеру. Ұсақ элементтерді ересектердің көмегімен желімдеу, алдымен қағаз бетінде заттың бейнелерін құрастырып, содан кейін оны желімдеу. Жапсыруда қауіпсіздік ережелерін сақтау, жұмысты ұқыптылықпен орындау.

	
	Музыка 
	Музыка тыңдау: Әндерді иллюстрацияларды көрсетумен және қимылдармен сүйемелдеу,қазақтың ұлттық 


аспабы домбырамен орындалған әндер мен күйлерді тыңдату.
Ән айту: Аспаптың сүйемелдеуімен және сүйемелдеуінсіз ән айтуға баулу (тәрбиеші көмегімен)
Музыкалық-ырғақтық қимылдар: Музыканың көңілді, ойнақы сипатын қабылдау, мазмұны бойынша таныс әндерді сахналауға баулу. 
Билер:  Билерде ойындағы музыкалық қимылдарды қолдану.    
Ойындар, хороводтар: 
Балалардың музыкалық аспаптарында ойнау: Ағаш қасықтармен, сылдырмақтармен,
барабан және металлофонмен  қарапайым әуендерді ойнау.

	Ақпан
	Дене шынықтыру
	Аяққа арналған жаттығулар. Аяқтың ұшына көтерілу және тұру. Екі аяқты кезекпен алға қою, алдымен өкшені, содан кейін аяқтың ұшын қою, тарсылдату. Қатарынан 4-5 рет жартылай отыру. Екі қолды белге қойып, екі жаққа созып, отыру. Тізені бүгу, алға созу, қайтадан бүгу және түсіру. Аяқтың ұшын созу, өкшені айналдыру. Аяқтың 49 бақайларымен жіпті жинау, құм салынған қапшықтарды өкшелермен қысып алып, бір орыннан екінші орынға қою. Өкшемен таяқтың, арқанның үстінен бір қырымен жүру. Түрегеліп тұрып, аяқтың бақайларымен орамалдарды, тағы басқа ұсақ заттарды іліп алып, басқа орынға ауыстыру. Тізені бүгіп, екі аяқты кезек көтеру.

	

	Сөйлеуді дамыту
	Сөйлеудің дыбыстық мәдениеті. 
Ызың және үнді (р, л) дыбыстарды анық айтуға жаттықтыру.
 Сөздік қор. Балаларды қазақ халқының қонақжайлылық дәстүрімен таныстыру, ас қайыру, бата беру дәстүрлерін үйрету арқылы үлкендерді сыйлауға, дастархан басында әдептілікті сақтауға баулу.
Тілдің грамматикалық құрылымы 
Зат есімдерді жекеше және көпше түрде
Байланыстырып сөйлеу.  
Балаларды әңгіме айтуға үйрету: затты, суретті өз бетінше қарап талқылауға баулу.

	

	Көркем әдебиет


	Автор сөздерін айту, кейіпкерлердің мінезін беру, шығарма мазмұны бойынша сұрақтарға жауап беруге, ересектермен бірге ертегі мен әңгіменің басын, соңын ойдан құрастыруға баулу.

	

	Қазақ тілі
	Өзінің тәжірибесіне сүйеніп, суреттер бойынша әңгіме құрастыруға баулу.Сөздерді тәуелдеп, жіктеп,септеп  қолдана білуді үйрету. Қыс мезгілі туралы түсінік беру, тақпақтарды  жаттау арқылы балалардың тіл байлықтарының дамыту; Қазақ тіліне тән і дыбысын жеке және сөз ішінде анық айтуды үйрету.Бейнелеу құралдарын қолдана отырып, еркін ойындарда, сахналық қойылымдарда адамдар мен жануарлардың эмоционалды көңіл-күйін жеткізе білуді, еркін ойындарда кейіпкерлердің бейнесін басқа қырынан көрсете білуді үйрету.

	

	Математика негіздері
	Жиын: Заттарды жұппен қою арқылы оларды санамай-ақ салыстыру негізінде тең немесе тең еместігін анықтай білу.
Сан, санау: Екі қатарда орналасқан заттар тобын салыстыруды үйрету, теңдік және теңсіздік туралы ұғымдарды қалыптастыру.


Шама: екі затты үстіне және қасына қою тәсілдерін қолданып, жуандығы бойынша заттарды салыстыру.
Геометриялық пішіндер: салыстыру нәтижелерін атау (ұзындығы, ені, биіктігі,)
Кеңістікте бағдарлау: берілген бағытта қозғалу (алға-артқа, оңға-солға, жоғары-төмен)
Уақытты бағдарлау: Тәулік бөліктері (таңертең, күндіз, кеш, түн) олардың сипаттамалық ерекшеліктері мен реттіліктері.

	

	Қоршаған ортамен таныстыру
	Бала, оның отбасы, үйі: Отбасындағы үлкендерді сыйлауға, құрмет көрсетуге, кішілерге қамқорлық жасауға, отбасын, отбасылық дәстүрлерді бағалауға баулу.
Заттық әлем: телефон, компьютер, теледидардың қолданылуы және оларды пайдаланудың кейбір қарапайым ережелері туралы білу.
Байланыс және қозғалыс құралдары. Әртүрлі көлік құралдары мен оларды басқаратын адамдар туралы білімдерін жетілдіру
Еңбекке баулу. Шамасы келетін жұмысты орындау кезінде балалардың бастамасын қолдау: бөлме өсімдіктеріне күтім жасау, оларды суару, жапырақтарды жинау.
Адамгершілік және патриоттық тәрбие. Әділ болған жағдайда әрекет еткен баланың әрекеттерін қолдауға, бірге, келісіп ойнауға,
Менің -Отаным Қазақстан. Отанымыз – Қазақстан Республикасына деген сүйіспеншілікті және мақтаныш сезімін ояту.
Жолда жүру ережелері: Балаларды жол қозғалысы ережелерін саналы түрде сақтауға үйрету.
Өлі табиғат құбылыстары мен заттары.
Табиғат құбылыстары туралы ұғымдарын (жел, тұман, қар, бұршақ, боран) кеңейту.
Өсімдіктер әлемі: Бақылау, эксперимент және еңбек ету барысында өсімдіктердің тірі тіршілік иелері екендігін, өсімдік тұтастығының мәнін, олардың өсуі үшін жер, топырақ, су, күн, жарық, ылғал, жылудың қажеттілігін анықтау.
Жануарлар әлемі: Жабайы аңдар, олардың сыртқы түрі, қозғалуы, тіршілік ету ортасы, азығы, қысқа бейімделуі туралы ұғымдарын байыту.
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Қоршаған ортада және табиғатта қарапайым тәртіп ережелерін сақтау, қарапайым экологиялық білімдерін қалыптастыру және жануарлар мен өсімдіктерге күтім жасауға (өсімдіктерді қорғау, қыстап қалған құстарға жем беру) баулу.

	

	Құрастыру 
	Құрылыс материалдарынан құрастыру: құрастыруға қолданған құрылыс бөлшектерін ажырату (текше, пластина, кірпіш, блок) және атау
Қағаздан құрастыру: көлемді пішіндерге, орамдарға, ілмекке айналдыра білу, бұрыштарын және қырларын біріктіру, желімдеу.
Табиғи, қалдық материалдардан құрастыру: Табиғи (мақта, жүн, жіп, асық, қағаз, тері, кенеп, мата, дәннің түрлері) заттардан құрастыру.

	

	Сурет салу
	Жеке заттарды және бірдей заттарды қайталап салу және олардың қасына басқа заттарды бейнелеу арқылы 


сюжеттік композицияларды салу. Сюжетті композицияларды салу кезінде әрбір затқа тән ерекшеліктерді, олардың бірбіріне арақатынасын беру.

	
	Мүсіндеу 


	Бірнеше бөліктерден заттарды мүсіндеу, оларды орналастыру, пропорцияларды сақтау, бөліктерді біріктіру. Балалардың көлемді пішіндер мен қарапайым композицияларды мүсіндеуге қызығушылығын арттыру.

	
	Жапсыру 
	Дайын пішіндерден құстар, гүлдердің пішінін қию және ол заттарды қағаз бетіне орналастыру дағдыларын қалыптастыру. Композицияны құрастыру кезінде заттар мен нысандардың көлемі бойынша арақатынасын ескеру. Ұсақ элементтерді ересектердің көмегімен желімдеу, алдымен қағаз бетінде заттың бейнелерін құрастырып, содан кейін оны желімдеу. Жапсыруда қауіпсіздік ережелерін сақтау, жұмысты ұқыптылықпен орындау.

	
	Музыка 
	Музыка тыңдау: Музыканы тыңдау мәдениетін сақтау (музыкалық шығармаларды алаңдамай соңына дейін тыңдау).
Ән айту: Қысқа музыкалық фразалар арасында тыныс алуды дамыту. 
Музыкалық-ырғақтық қимылдар: 
Музыканың көңілді, ойнақы сипатын қабылдау, музыканың ырғағына сәйкес әртүрлі қарқынмен секіру.
Билер:  Музыканың сипатына сәйкес ойын әрекеттерін орындау, шеңбер бойымен ән айтып жүру,қимылдарды өзгерту.
Ойындар, хороводтар: Би қимылдарын, ойындағы музыкалық қимылдарды орындауға қызығушылық тудыру.
Балалардың музыкалық аспаптарында ойнау: Балалар музыкалық аспаптарын тану және атау. 

	Наурыз
	Дене шынықтыру
	Тепе-теңдікті сақтау: сызықтардың арасымен (арақашықтығы 15 сантиметр) жүру, сызықтардың, арқанның, тақтайдың, гимнастикалық скамейканың, бөрененің бойымен жүру, қолды екі жаққа созып, басқа қапшық қойып, заттардан аттап өту, бұрылу; қырлы, көлбеу тақтай бойымен (ені 2 сантиметр, биіктігі 30-35 сантиметр) жүру; қолдарды әртүрлі қалыпта ұстап, еденнен 20 – 25 сантиметр жоғары қойылған сатының таяқшаларынан, үрленген доптардан (бір-бірінен қашық қойылған 5–6 доп арқылы кезекпен) аттап өту.

	
	Сөйлеуді дамыту
	Сөйлеудің дыбыстық мәдениеті. 
Артикуляциялық аппаратты жетілдіру.
 Сөздік қор. Айналасындағы заттармен сөздік қорды кеңейту: тұрмыстық заттар және қоршаған орта заттарының қолданылу маңыздылығын түсіну.
Тілдің грамматикалық құрылымы 
Зат есімдерді сын есімдермен байланыстырып қолдана білуге үйрету.
Байланыстырып сөйлеу.  
Түрлі балалар әрекеттерінде бейнелеген суреттері, бұйымдары бойынша әңгімелер құрастыруға,

	
	Көркем әдебиет
	Балалардың кітаптағы иллюстрацияларды өз бетінше қарастырып, ертегі, әңгіме құрастыруына мүмкіндік беру.

	
	Қазақ тілі
	Қоршаған ортадағы заттардың, өсімдіктердің, құстардың табиғат құбылыстарының, тұрмыстық заттардың атауларын білдіретін сөздерді түсіндіру. Қарым-қатынас барысында балаларды қойылған сұрақтардың сипатына 


сәйкес лепті сөйлемдермен жауап беруге баулу.Қазақ тіліне тән ө дыбысын жеке және сөз ішінде анық айтуды үйрету.Туыстық қарым-қатынасты білдіретін сөздерді («нағашы», «жиен», «бөле») үйрету, өзінің отбасы, отбасылық мерекелер, салт-дәстүрлер туралы айтуға баулу.

	
	Математика негіздері
	Жиын: Балаларға жиын, оның әртүрлі түстегі, пішіндегі, өлшемдегі заттардан тұратындығы туралы түсінік беру.
Сан, санау: Тең ұғымын екі тәсілмен саны бойынша кем топқа бір затты қосу немесе артық топтан алып тастау арқылы қалыптастыру, «қанша болды?», «қаншасы қалды?» сұрақтарына жауап беруге үйрету.
Шама: Бірнеше затты өсу және кему ретімен  орналастырып, салыстыру.
Геометриялық пішіндер: салыстыру нәтижелерін атау (қалыңдығы бойынша тең)
Кеңістікте бағдарлау: заттарды оң қолмен солдан оңға қарай орналастыру.
Уақытты бағдарлау: «бүгін», «кеше», «ертең» туралы ұғымдарын кеңейту.

	
	Қоршаған ортамен таныстыру
	Бала, оның отбасы, үйі: Жақын туыстарын білуге, олардың есімдерін атауға үйрету.
Заттық әлем: Адамдарға еңбектері үшін алғыс айтуға және еңбектің нәтижесіне құрмет көрсете білуге тәрбиелеу.
Байланыс және қозғалыс құралдары. Көлікте жұмыс істейтін адамдарға сыйластық танытуға тәрбиелеу
Еңбекке баулу. Шамасы келетін жұмысты орындау кезінде балалардың бастамасын қолдау: ауладағы гулдерді суару, қыстайтын құстарды қоректендіру.
Адамгершілік және патриоттық тәрбие. Құрдастарының өтініші бойынша ойыншықтарымен бөлісуге, айналасында болып жатқан жағдайларды ой елегінен өткізіп, өзінің әділ пікірін білдіруге баулу.
Менің -Отаным Қазақстан. Қазақстан Республикасының бас қаласы – Астана қаласы, республикадағы қалалар мен ауылдардың атаулары, олардың көрікті жерлері, ауыл мен қала өмірінің ерекшеліктері туралы ұғымдарын дамыту.
Жолда жүру ережелері: Сюжетті-рөлдік ойындар барысында жол қозғалысы ережелері туралы білімді бекіту.
Өлі табиғат құбылыстары мен заттары.
Бақылау күнтізбесінде ауа райын белгілеу (суық, жылы, күн шуақты, қар, жаңбыр жауды, жел соқты), соған сәйкес киіну. 
Өсімдіктер әлемі: Өсімдіктердің даму кезеңдері (тұқым, көшет, сабақ, жапырақ, гүл, тұқым) туралы бастапқы түсініктерді қалыптастыру.
Жануарлар әлемі: Бақылау барысында жануарлар әлеміндегі маусымға тән көріністерді: көктемде көбелектер, қоңыздардың пайда болуы, олардың тіршілік етуіне қажетті жағдайларды: азық, су, жылу, жарық, мекендейтін орнын анықтау.
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Қоғамдық орындардағы мінез-құлық ережелері туралы түсініктерді кеңейту. Қоғамдық көліктегі мінез-құлық мәдениеті дағдыларын қалыптастыру.

	
	Құрастыру 
	Құрылыс материалдарынан құрастыру: оларды сапасы, көлемі мен пішіні бойынша таңдау, өз бетінше ойдан құрастыруға мүмкіндік беру, құрастырылған құрылыс бөлшектерінің кеңістікте орналасуын айқындау.
Қағаздан құрастыру: бөлшектерді өзара желімдеп, композиция құрастыру, «оригами» үлгісі бойынша қарапайым пішіндер құрастыру.  
Табиғи, қалдық материалдардан құрастыру: 
Қазақ халқының табиғи материалдардан жасалған бұйымдарымен (ер тұрман, киіз үйдің жабдықтары, әшекей бұйымдары) таныстыру, олардың қандай материалдан жасалғанын зерттеу.

	
	Сурет салу


	Қоршаған ортаның әсемдігіне, қазақ халқының және басқа халықтардың өнер туындыларына, киіз үйге, оның жабдықтарына, тұрмыстық заттарға, ойыншықтарға, сәндік-қолданбалы өнерге қызығушылықты дамыту.

	
	Мүсіндеу 


	Қазақ халқының тұрмыстық заттарымен таныстыру, оларды мүсіндеуге баулу. Дайын мүсінді дөңгелек, сопақ, шаршы, үшбұрыш пішіндегі қазақ оюларының элементтерімен безендіру.

	
	Жапсыру 
	Қазақ халқының сәндік-қолданбалы өнерімен, киіз үй оның жабдықтарымен, сандық, кебежемен, қоржынмен таныстыру. Геометриялық пішіндерден, өсімдіктерден әзірленген ою-өрнектерді жолаққа бірізділігін ескере отырып, жапсыру дағдыларын қалыптастыру.

	
	Музыка 
	Музыка тыңдау: Музыканың сипатын сезінуге үйрету,таныс шығармаларды білу.
Ән айту: Әнді созып,қимылдармен үйлестіріп айтуды қалыптастыру (ре-си бірінші октава шегінде). 
Музыкалық-ырғақтық қимылдар: 
Қимылдарды музыкамен сәйкестендіре отырып,жүрелеп отыру, музыканың екінші бөлігінде қимылдарды өзгерту.
Билер: Атрибуттармен би қимылдарын орындау.Қазақтың ұлттық би өнерімен таныстыру.
Ойындар, хороводтар: Музыканың қимылдық сипатына қарай жеңіл, ырғақты қозғалу.
Балалардың музыкалық аспаптарында ойнау:  Таныс әндерді орындауда балаларға арналған әртүрлі шулы музыкалық аспаптарды қолдану.

	Сәуір
	Дене шынықтыру
	Лақтыру, домалату, қағып алу: заттардың арасымен доптарды, құрсауларды бір-біріне домалату; заттарды қашықтыққа лақтыру (3,5–6,5 метрден кем емес), оң және сол қолымен көлденең қойылған нысанаға (2–2,5 метр қашықтықтан), 1,5 метр қашықтықта тігінен қойылған (нысана ортасының биіктігі 1,5 метр) нысанаға лақтыру; допты бір-біріне төменнен және бастан асыра лақтыру (1,5 метр қашықтықта), қағып алу; допты кедергілер арқылы бастан асыра екі қолымен және бір қолымен лақтыру (2 метр қашықтықтан); допты жоғары лақтыру және екі қолымен қағып алу (қатарынан 3–4 рет).

	
	Сөйлеуді дамыту
	Сөйлеудің дыбыстық мәдениеті.. 
Сөйлеу қарқынын өзгертуді бекіту: ақырын, жылдам сөйлеуді меңгерту үшін тақпақтар мен жаңылтпаштар айтқызу.
 Сөздік қор. Баланың сөздік қорын айналасындағы өзін қоршаған ортадан тыс заттар мен құбылыстардың атауларымен кеңейту, аталған заттардың қолданылу аясы туралы балалармен талқылау.
Тілдің грамматикалық құрылымы. Сөйлемдегі сөздерді байланыстыруға, көмекші сөздерді дұрыс қолдануға үйрету
Байланыстырып сөйлеу.  Шығармалардың, ертегілердің қызықты үзінділерін қайталап айтуға баулу.

	
	Көркем әдебиет
	Шешендікке, сөз өнеріне баулу, халық ауыз әдебиеті шығармаларымен таныстыру, санамақ, жаңылтпаш айту, жұмбақ шешу, айтыс өнеріне баулу.

	
	
Қазақ тілі
	
Қарым-қатынас барысында балаларды қойылған сұрақтардың сипатына сәйкес хабарлы, бұйрықты сөйлемдермен жауап беруге баулу. Өзі мен құрдастарының жауабындағы қателіктерді және жауаптың дұрыстығын ажырата білуді, дұрыс жауабын ұсынуды, Неге? Не үшін? деген сұрақтарды қоюды, еркін диалог құруды, талқылауды үйрету. Қазақ тіліне тән ғ дыбысын жеке және сөз ішінде анық айтуға баулу.Шағын өлеңдер, тақпақтар,санамақтар жаттатқызу. Жабайы жануарларды ажырата білуге үйрету. 

	
	Математика негіздері
	Жиын: заттарды жұппен қою арқылы оларды санамай-ақ салыстыру негізінде тең немесе тең еместігін анықтай білу.
Сан, санау: Екі қатарда орналасқан заттар тобын салыстыруды үйрету.
Шама: Ұзындығы, ені, және биіктігі бойынша екі затты салыстыру.
Геометриялық фигуралар: геометриялық пішіндерді көру және сипап сезу арқылы зерттеу.
Кеңістікте бағдарлау: заттардың өзіне қатысты орналасуын сөздермен белгілеу (менің алдымда үстел, сол жағымда орындық тұр).
Уақытты бағдарлау: Тәулік бөліктері (таңертең, күндіз) олардың сипаттамалық ерекшеліктері мен реттіліктері, «бүгін», «кеше», «ертең» туралы ұғымдарын кеңейту.

	
	Қоршаған ортамен таныстыру
	Бала, оның отбасы, үйі: отбасындағы сүйікті адамдары, отбасылық мерекелер, салт-дәстүрлер туралы әңгімелеу, өзінің жақындарына мақтаныш сезімін білдіру.
Заттық әлем: Балаларды заттық әлеммен таныстыру және онымен әрекет жасау дағдыларын қалыптастыру. 
Байланыс және қозғалыс құралдары. Әртүрлі көлік құралдары мен оларды басқаратын адамдар туралы білімдерін жетілдіру.
Еңбекке баулу. Жақындарының мамандықтарымен таныстыру, олардың атқаратын қызметінің маңызын түсіну, ата-анасының мамандықтарына қызығушылықты қалыптастыру.
Адамгершілік және патриоттық тәрбие. Қарапайымдылыққа, мейірімділікке және әділдікке, ересектерге құрмет көрсетуге, кішілерге көмектесуге тәрбиелеу.
Менің -Отаным Қазақстан. Отанымыз – Қазақстан Республикасына деген сүйіспеншілікті және мақтаныш сезімін ояту. Отанды сүюге, патриотизмге тәрбиелеу.
Жолда жүру ережелері: Өз өмірінің қауіпсіздігінің қарапайым дағдыларын қалыптастыру: ойын, ойын жабдықтарын пайдалану, бейтаныс адамдармен қарым-қатынас жасау.
Өлі табиғат құбылыстары мен заттары.
Қарапайым себеп-салдарлық байланыстарды бақылау және анықтау (жел соғып, жапырақтар түсті, күннің суықтығынан жердегі қар мұзға айналды), ойын, еңбек, эксперимент барысында құм, қар, су, мұз, тас, саздың қасиеттерін анықтау.
 Өсімдіктер әлемі: Өсімдіктердің жіктелуі туралы түсініктерді кеңейту: жемістер, көгөністер, жидектер (орман, бақша), гүлдер (бөлме, бақша, шабындық), бұталар және ағаштар (бақша, орман).
Жануарлар әлемі: Бақылау барысында жануарлар әлеміндегі маусымға тән көріністерді: құстардың көбеюі, олардың сайрауы, шықылықтауы, шиқылдауы, ұя салуы, балапан шығаруы, олардың тіршілік етуіне қажетті жағдайларды: азық, су, жылу, жарық, мекендейтін орнын анықтау.


Балалардың жалпы қабылданған мінез-құлық ережелері мен нормаларын меңгеруіне ықпал ету. 
Балаларда мінез-құлық мәдениеті мен сыпайы қарым-қатынас негіздерін қалыптастыруды жалғастыру; амандасу, қоштасудың қажеттігі туралы еске салу, ересектердің әңгімесіне араласпау, өз өтінішін сыпайы түрде білдіру, көрсеткен қызметі үшін алғыс айту.

	
	Құрастыру 
	Құрылыс материалдарынан құрастыру: Дайын құрылыспен түрлі ойындар ойнауға ынталандыру.
Қағаздан құрастыру: қағаздың парағын ортасынан бүктеп, шиыршықтап, айналдыра білу.
Табиғи, қалдық материалдардан құрастыру: Қазақ халқының тұрмыстық заттарымен (күбі, мес, келі, тостаған, ожау, астау, диірмен) таныстыру, олардың қандай материалдан жасалғанын зерттеу.

	
	Сурет салу
	Балалардың гүлдер, қоршаған заттар мен табиғат объектілерінің түстері мен реңктері туралы ұғымдарын байыту. Қоңыр, қызғылт сары, ашық жасыл реңктермен таныстыру және ол түстерді өз бетінше жасауға ынталандыру (қажетті түсті шығару үшін бояуларды араластыру).

	
	Мүсіндеу 


	Мүсіндеуде қысу, тарту, басу әдістерін қолдану. Кескішті қолдануды, оның көмегімен жасалған бұйымды безендіруге ынталандыру.

	

	Жапсыру 


	Элементтердің ретін, олардың арасындағы арақашықтықты сақтауды, пішінін ескере отырып, ұлттық ою-өрнекті қолданып, тұрмыстық заттарды, ыдыстарды безендіру дағдыларын дамыту.

	
	Музыка 
	Музыка тыңдау: Тыңдалған музыкадан алған әсерлері туралы әңгімелеу.
Ән айту: Қысқа музыкалық фразалар арасында тыныс алуды дамыту.
Музыкалық-ырғақтық қимылдар: 
Музыканың көңілді, ойнақы сипатын қабылдау, мазмұны бойынша таныс әндерді сахналауға баулу.
Билер: Шапшаңдық пен ептілік таныту,музыканың көңілді,ойнақы сипатын ажырата білу.
Ойындар, хороводтар: Шапшаңдық пен икемділік таныту, халық ойындарының көңілді сипатын беру.
Балалардың  музыкалық аспаптарында ойнау: Әуеннің сипатын тану: әннің қайырмасын орындау кезінде күрделі емес ырғақтық бейнені орындап, сылдырмақтармен ойнау,

	Мамыр
	Дене шынықтыру
	Жүгіру: аяқтың ұшымен, тізені жоғары көтеріп, адымдап жүгіру, сапта бір бірден, шеңбер бойымен, «жыланша», шашырап жүгіру; түрлі тапсырмаларды орындай отырып: шапшаң және баяу қарқынмен, жетекшіні ауыстырып жүгіру, 1–1,5 минут ішінде баяу қарқынмен жүгіру, орташа жылдамдықпен жүруді кезектестіре отырып, 40–50 метрге жүгіру.
Велосипед тебу: екі немесе үш дөңгелекті велосипед тебу; оңға, солға бұрылу.
Жүзу: суға түсу, суда ойнау; суда отырып, аяқтарын жоғары және төмен көтеріп қимылдар орындау; иекке дейін суда отыру, судан шығу; бетін суға малу; еркін әдіспен жүзуге талпыну.

	
	Сөйлеуді дамыту
	Сөйлеудің дыбыстық мәдениеті.. 
Дикция бойынша жұмысты жалғастыру: сөздер мен сөз тіркестерінің дұрыс айтылуын жақсарту.
 Сөздік қор. Сөздік қорды ересектердің мамандықтарын білдіретін зат есімдермен, еңбек әрекетін білдіретін етістіктермен толықтыру.


Тілдің грамматикалық құрылымы. Зат есімдерді жекеше және көпше түрде, сан есімдерді ретімен атауға үйрету.
Байланыстырып сөйлеу.  Ұсынылған сюжеттер бойынша қойылымдарды сахналауға үйрету.

	
	Көркем әдебиет
	Сахналық қойылымдарға қатысуға, таныс әдеби шығармалар, ертегілер бойынша қарапайым қойылымдарды ойнауға, образды бейнелеу үшін мәнерлілік құралдарын (интонация, ым-ишара, қимыл) қолдануға, еркін ойындарда таныс кейіпкерлердің образын өздігінен сомдауға, оларды басқа қырынан көрсетуге (қатыгез-мейірімді, ақкөңіл-салмақты) ынталандыру.

	
	Қазақ тілі
	Отбасындағы қызықты оқиғалар туралы әңгімелеуге,өз ойын жалаң және жайылма сөйлемдермен жеткізуге мүмкіндік беру, әңгімелесушінің сөзін бөлмей, кезекпен сөйлеуге дағдыландыру.Сурет бойынша әңгіме құрастыра  білуге үйрету. Туыстық қарым-қатынасты білдіретін сөздерді («сіңілі», «жеңге», «жезде») үйрету. Тыңдалған шығарма кейіпкерлерінің бейнесін сахналық қойылымдарда жеткізе білуге баулу.

	
	Математика негіздері
	Жиын: Балаларға жиын, оның әртүрлі түстегі, пішіндегі, өлшемдегі заттардан тұратындығы туралы түсінік беру.
Сан, санау: Тең ұғымын екі тәсілмен саны бойынша кем топқа бір затты қосу немесе артық топтан алып тастау арқылы қалыптастыру, «қанша болды?», «қаншасы қалды?» сұрақтарына жауап беруге үйрету.
Шама: Бірнеше затты өсу және кему ретімен  орналастырып, салыстыру.
Геометриялық пішіндер: Сөйлеуде сын есімдерді қолданып, салыстыру нәтижелерін атау (ұзындау-қысқалау, кеңдеу-тарлау, жоғары-төмен, қалың-жұқа немесе ұзындығы, ені, биіктігі, қалыңдығы бойынша тең).
Кеңістікте бағдарлау: Кеңістік бағыттарын өзіне қатысты анықтау.
Уақытты бағдарлау: Тәулік бөліктері (таңертең, күндіз, кеш, түн) олардың сипаттамалық ерекшеліктері мен реттіліктерін кеңейту.

	
	Қоршаған ортамен таныстыру
	Бала, оның отбасы, үйі: Мектеп туралы бастапқы түсініктерді қалыптастыру (мектепке баруға ынтасын, қызығушылығын арттыру).
Заттық әлем: Қоршаған орта заттары, олардың қасиеттері және қолданылуы туралы түсініктерін кеңейту.
Байланыс және қозғалыс құралдары. Көлікте жұмыс істейтін адамдарға сыйластық танытуға тәрбиелеу.
Еңбекке баулу. Ауыл шаруашылығы қызметкерлерінің еңбегі, (қаламен ауылдың байланысы), диқанның еңбегі туралы білімді қалыптастыру. Нанға және азықтүлік өнімдеріне ұқыпты қарауға тәрбиелеу.
Адамгершілік және патриоттық тәрбие. Жағымсыз қылықтары үшін ұятты сезіне білуге, ренжіткені үшін құрдасынан кешірім сұрауға баулу.
Менің -Отаным Қазақстан. Отан қорғаушылар, Қазақстан Республикасының әскері туралы ұғымдарын кеңейту. Отанды сүюге, патриотизмге тәрбиелеу.
Жолда жүру ережелері: Балалардың өз есімін, тегін, жасын, ата-аналарының атын білуді бекіту, кездейсоқ жағдайларда (адасып қалу, құлау) өзін дұрыс ұстауға үйрету.
Өлі табиғат құбылыстары мен заттары.
Ауа райы мен климаттық жағдайлардың өзгеруін бақылау. Қазақстанның түрлі аймақтарында ауа райының түрліше болуы туралы түсінік беру.
 Өсімдіктер әлемі: Бөлме өсімдіктеріне және табиғат бұрышындағы жануарларға күтім жасау, адамның 

табиғатқа қамқорлық танытуының маңызы туралы білімдерін қалыптастыру.
Жануарлар әлемі: Жәндіктер туралы (қоңыз, көбелек, шыбын, құмырсқа), қыстап қалатын және жыл құстары туралы ұғымдарын кеңейту.
Балалардың жалпы қабылданған мінез-құлық ережелері мен нормаларын меңгеруіне ықпал ету. 
Өз өмірінің қауіпсіздігінің қарапайым дағдыларын меңгеру (электр құралдарынан сақ болу, өз бетінше от жақпау, сіріңкемен ойнамау, терезенің алдына шықпау, баспалдаққа көтерілгенде және түскенде таяныштан ұстау ); қоршаған ортада, табиғатта қарапайым тәртіп ережелерін білу (қоқыс тастамау, өздігінен от жақпау).

	
	Құрастыру 
	Құрылыс материалдарынан құрастыру: Ұжымдық құрастыруға қызығушылықты ояту, құрылыс жобасын бірлесіп ойластыру, құрдастар арасында міндеттерді бөлісу, түрлі құрылымдық тәсілдерді қолдану, командамен бірге нәтижеге қол жеткізу, дайын құрылысты талдау.
Қағаздан құрастыру: көлемді пішіндерге, орамдарға, ілмекке айналдыра білу.
Табиғи, қалдық материалдардан құрастыру: Табиғи материалдардан түрлі композиция жасауға ынталандыру. Шығармашылық қиялды дамыту, көрнекілікке сүйене отырып және құрастыратын материалдарды өз бетінше таңдап, ойдан құрастыруға мүмкіндік беру.

	
	Сурет салу



	Заттардың пішіні: дөңгелек, сопақ, шаршы, тікбұрыш, үшбұрыш, көлемі бөліктерінің орналасуы туралы түсініктерді бекіту. Заттардың көлемі бойынша арақатынасын беруге үйрету: ағаш биік, бұта ағаштан аласа, гүл бұтадан аласа.

	
	Мүсіндеу 


	Ертегілер мен қоршаған өмір тақырыптарына сюжеттік композициялар құру, ұжымдық жұмыстарды орындауда міндеттемелерді өзара бөлісу.

	
	Жапсыру 
	Ұжымдық сюжетті композицияны құрастыру дағдыларын қалыптастыру. Композицияны құрастыруда дайын пішіндердің көмегімен заттарды қиюға немесе өз бетінше ойдан қиып жапсыруға мүмкіндік беру. Шығармашылық қиялды дамыту. Жапсыруда қауіпсіздік ережелерін сақтау, жұмысты ұқыптылықпен орындау.

	
	Музыка 
	Музыка тыңдау: Музыкалық шығарманың мәнерлі құралдарын байқауға үйрету (ақырын,қатты,баяу,жылдам), жоғары дыбыстарды ажырату.
Ән айту: Музыкалық шығарманың мәнерлі құралдарын байқауға үйрету (ақырын,қатты,баяу,жылдам), жоғары дыбыстарды ажырату.
Музыкалық-ырғақтық қимылдар: 
Марш сипатын ырғақты жүріспен беру, музыканың қимылдық сипатына қарай жеңіл, ырғақты жүгіру.
Билер:  Музыканың сипатына сәйкес ойын әрекеттерін орындау, шеңбер бойымен ән айтып жүру,қимылдарды өзгерту.
Ойындар, хороводтар: Музыканың көңілді, ойнақы сипатын қабылдау, музыканың ырғағына сәйкес әртүрлі қарқынмен секіру.
Балалардың музыкалық аспаптарында ойнау: Музыканың тактісімен ырғақты дәл бере  алақан,сылдырмақ соғу.

